Α4-0212/95

Ψήφισμα σχετικά με το Πράσινο Βιβλίο «για μια ενεργειακή πολιτική της Ευρωπαϊκής Ένωσης (COM(94)0659 - C4-0026/95)

Το Ευρωπαϊκό Κοινοβούλιο,

- έχοντας υπόψη το Πράσινο Βιβλίο της Επιτροπής σχετικά με την ενεργειακή πολιτική της Ευρωπαϊκής Ένωσης (COM(94)0659 - C4-0026/95),

- έχοντας υπόψη το ψήφισμά του της 12ης Μαρτίου 1992 σχετικά με την κοινή ενεργειακή πολιτική ((ΕΕ C 294 της 13 Απριλίου 1992, σελ. 279)),

- έχοντας υπόψη το Λευκό Βιβλίο της Επιτροπής για την ανάπτυξη, την ανταγωνιστικότητα και την απασχόληση - Οι προκλήσεις για την είσοδο στον 21ο αιώνα (COM(93)0700),

- έχοντας υπόψη την ανακοίνωση της Επιτροπής: «Οικονομική Ανάπτυξη και Περιβάλλον. Ορισμένες Επιπτώσεις στο Σχεδιασμό της Οικονομικής Πολιτικής» (COM(94)0465),

- έχοντας υπόψη το άρθρο Β της Συνθήκης για την Ευρωπαϊκή Ένωση, σχετικά με την οικονομική και κοινωνική συνοχή, και το άρθρο 2 της Συνθήκης ΕΚ, σχετικά με τη βιώσιμη ανάπτυξη,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδότησεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Κοινωνικών Υποθέσεων και Απασχόλησης, της Επιτροπής Περιφερειακής Πολιτικής, της Επιτροπής Μεταφορών και Τουρισμού, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Εξωτερικών Οικονομικών Σχέσεων (Α4-0212/95),

Α. λαμβάνοντας υπόψη ότι η αγορά ενέργειας στην ΕΕ χαρακτηρίζεται κυρίως από εθνικούς παράγοντες (παραγωγοί, επιχειρήσεις διανομής, προμηθευτές ενέργειας παραγόμενης σε αποκεντρωτική βάση, μεγάλοι και μικροί καταναλωτές) και δημόσιες αρχές, και ότι είναι αναγκαίο, για λόγους απρόσκοπτης λειτουργίας της ευρωπαϊκής εσωτερικής αγοράς, εξασφάλισης του μακροπρόθεσμου εφοδιασμού σε ενέργεια, περιβαλλοντικής ισορροπίας και εγγύησης της ασφάλειας, να διαδραματίζουν τα θεσμικά όργανα της ΕΕ ένα σημαντικό ρόλο στον τομέα,

Β. εκφράζοντας εκ νέου τη λύπη του διότι οι διαπραγματευτές της Συνθήκης ΕΕ απορρίπτουν στο σύνολό της την πρόταση της Ευρωπαϊκής Επιτροπής σε θέματα ενέργειας, πρόταση η οποία θα επέτρεπε να τεθούν οι βάσεις μιας πραγματικής κοινής ενεργειακής πολιτικής (ΚΕΠ) επισημαίνοντας τους στόχους της, τα απαραίτητα μέτρα για την επίτευξή τους και το επίπεδο των νομίμων προδιαγραφών που εξυπηρετούν τους στόχους αυτούς,

Γ. λαμβάνοντας υπόψη ότι η Ευρωπαϊκή Ένωση μπορεί μόνο να δημιουργήσει τις προϋποθέσεις για μια μακροπρόθεσμη πολιτική σχετικά με την εξασφάλιση του εφοδιασμού σε ενέργεια, πράγμα που αποκλείει έναν ηγετικό και προγραμματιστικό ρόλο της Επιτροπής,

Δ. λαμβάνοντας υπόψη ότι υπάρχουν βασικές διαφορές μεταξύ των τομέων ηλεκτρισμού και φυσικού αερίου, που καθιστούν αναγκαία μια διαφορά στη σχετική προσέγγιση,

Ε. λαμβάνοντας υπόψη ότι η ασφάλεια του εφοδιασμού στο επίπεδο της Ευρωπαϊκής Ένωσης αποτελεί βασική προϋπόθεση για τη δημιουργία ευρύτερου χώρου ανταγωνισμού και ελευθέρωσης της αγοράς έτσι ώστε να καταστεί δυνατή η βελτιστοποίηση του σχηματισμού των τιμών και της παροχής υπηρεσιών,

ΣΤ. λαμβάνοντας υπόψη ότι στην προαναφερθείσα Λευκή Βίβλο σχετικά με την ανάπτυξη, τον ανταγωνισμό και την απασχόληση προσδίδεται ευλόγως ιδιαίτερη προσοχή στην αύξηση της ανταγωνιστικότητας των επιχειρήσεων στην Ευρωπαϊκή Ένωση και λαμβάνοντας υπόψη ότι σε μια υγιή οικονομία το επίπεδο απασχόλησης είναι υψηλό και ότι το γεγονός αυτό προϋποθέτει ανταγωνιστικές τιμές στον τομέα της ενέργειας,

Ζ. λαμβάνοντας υπόψη ότι προς το σκοπό αυτό απατείται ο περιορισμός των ρυθμίσεων στην ενεργειακή αγορά και η αύξηση του ανταγωνισμού μεταξύ παραγωγών και επιχειρήσεων διανομής, προκειμένου να μην πληγεί η ασφάλεια του εφοδιασμού, το περιβάλλον και η προστασία των καταναλωτών,

Η. λαμβάνοντας υπόψη ότι η διασφάλιση του εφοδιασμού δεν αποτελεί μόνον ζήτημα διαθεσιμότητας των ενεργειακών πόρων αλλά κυρίως αποτέλεσμα μιας πολιτικής στον τομέα οργάνωσης της ενεργειακής αγοράς, των εμπορικών σχέσεων της Ευρωπαϊκής Ένωσης με τρίτες χώρες, η προς εφαρμογή πολιτικής για την έρευνα και της πολιτικής όσον αφορά τα ενεργειακά αποθέματα εντός της Ευρωπαϊκής Ένωσης,

Θ. λαμβάνοντας υπόψη ότι η διαφοροποίηση, η ευελιξία (ακόμα και σε μικρή κλίμακα) του εφοδιασμού, η έρευνα και η τεχνολογία είναι επίσης βασικά μέσα για την ασφάλεια του εφοδιασμού,

Ι. λαμβάνοντας υπόψη ότι πρέπει να τονισθεί η σημασία της αποτελεσματικής εφαρμογής των αναγκαίων προδιαγραφών υγείας και ασφάλειας στις βιομηχανίες που παράγουν ενέργεια,

1. αποφαίνεται, ενόψει του άρθρου 130 της Συνθήκης ΕΚ, ότι είναι σκόπιμο να αποσαφηνίσουν περισσότερο το Συμβούλιο και η Επιτροπή ποιά είναι η μακροπρόθεσμη πολιτική της ΕΕ στον τομέα της ενέργειας, τί σχέση υπάρχει με την αντίστοιχη πολιτική των κρατών μελών και σε ποιούς τομείς είναι αναγκαία η σύγκλιση[semigr ]

2. αναμένει όπως η Επιτροπή καθορίσει, σύμφωνα με το άρθρο 130 ΣΤ, 130 Ρ και 130 Σ της Συνθήκης ΕΚ, και σύμφωνα με τα πορίσματα του Συμβουλίου Ενέργειας της 1ης Ιουνίου 1995, μία μεθοδολογία για την επίτευξη βραχυπρόθεσμης και μακροπρόθεσμης ισορροπίας, εντός του γενικού πλαισίου των οικονομικών κανόνων και ελευθεριών της Συνθήκης ΕΚ, των τριών στόχων στον τομέα της ενεργειακής πολιτικής, δηλαδή η εξασφάλιση του εφοδιασμού, οι ανταγωνιστικές τιμές και η προστασία του περιβάλλοντος, προς όφελος των διαφόρων κοινωνικών φορέων (βιομηχανία, μικροί και μεγάλοι καταναλωτές) και σε συνεργασία με αυτούς[semigr ]

3. εφιστά την προσοχή στο γεγονός ότι η δυσκολία όσον αφορά το συνδυασμό ασφάλειας του εφοδιασμού, λογικών τιμών και περιβαλλοντικής προστασίας δε θα πρέπει να επιτείνεται περαιτέρω με ενδεχομένως αντιφατικές ενεργειακές πολιτικές σε επίπεδο κρατών μελών[semigr ]

4. φρονεί ότι, δεδομένου ότι η παραγωγή και οι εμπορικές συναλλαγές ενέργειας πραγματοποιούνται κατά κύριο λόγο σε διεθνές επίπεδο, η ΕΕ μπορεί να καθορίσει τα δικά της ενεργειακά συμφέροντα περισσότερο αποδοτικά, όταν τα 15 κράτη μέλη ομιλούν με μία μόνο φωνή για ενεργειακά θέματα[semigr ] στο πλαίσιο αυτό, υπενθυμίζει ότι η ενεργειακή εξάρτηση της ΕΕ αναμένεται να ανέλθει από το παρόν επίπεδο του 50% στο 70% το έτος 2020[semigr ]

5. ζητεί από την Επιτροπή να προβεί, μέσω της επικείμενης Λευκής Βίβλου, σε σαφή δήλωση προτεραιοτήτων όσον αφορά την περιβαλλοντική ρύπανση σε σχέση με την ενέργεια[semigr ]

6. καλεί την Επιτροπή και τα κράτη μέλη να ενσωματώσουν το στόχο της οικονομικής και κοινωνικής συνοχής στην ενεργειακή πολιτική και, συγχρόνως, να χρησιμοποιήσουν την ενεργειακή πολιτική για να ενισχύσουν μια τέτοια συνοχή[semigr ]

7. υπογραμμίζει ότι οι πτυχές των Συνθηκών ΕΚΑΧ και ΕΥΡΑΤΟΜ, καθώς και άλλες θεωρήσεις, που αφορούν την ενεργειακή πολιτική, πρέπει να ενσωματωθούν σε ένα κοινό ενεργειακό πλαίσιο, προκειμένου να διασφαλιστεί η γενικότερη συνεργασία στους τομείς του ενεργειακού εφοδιασμού και της προστασίας του περιβάλλοντος, και ζητεί από την Επιτροπή να περιλάβει στην επικείμενη Λευκή Βίβλο της σχέδιο πρότασης για τη Διακυβερνητική Διάσκεψη του 1996, σχετικά με Ενεργειακό Χάρτη ο οποίος να ενσωματωθεί στη Συνθήκη[semigr ]

8. καλεί επίσης την Επιτροπή και το Συμβούλιο να διατυπώσουν, λαμβάνοντας καταλλήλως υπόψη την αρχή της επικουρικότητας, μία ενιαία συνεπή ενεργειακή πολιτική ως πλαίσιο των μεμονωμένων πρωτοβουλιών των διαφόρων φορέων και εθνικών αρχών και τους καλεί να έχουν ενιαίο συνομιλητή για θέματα ενεργειακής πολιτικής στην Επιτροπή[semigr ]

9. επαναλαμβάνει ότι μελλοντική ΚΕΠ πρέπει να βασίζεται στα εξής κριτήρια:

- αποτελεσματικότητα, ώστε να εντείνεται ο ανταγωνισμός

- προσεκτική παρατηρήση της αγοράς ώστε η παραγωγή να προσαρμόζεται στις ανάγκες

- μέγιστη ασφάλεια κατά τον ανεφοδιασμό

- διαρκής έρευνα επί των νέων πηγών ενεργείας και της χρησιμοποίησής των παραδοσιακών πηγών ενεργείας

- έλεγχος της τεχνολογίας

- βιώσιμη ανάπτυξη με σεβασμό του περιβάλλοντος[semigr ]

10. εκφράζει την άποψη ότι, χάριν της ανάγκης της εγγύησης της ασφάλειας του εφοδιασμού, χρειάζονται νομοθετικές ρυθμίσεις της ενεργειακής αγοράς τόσο από τις εθνικές αρχές όσο και από την ΕΕ, διατηρώντας όμως στο ελάχιστο το επίπεδο των νομοθετικών αυτών ρυθμίσεων ούτως ώστε να υπάρχει ευλυγισία για τη λειτουργία των δυνάμεων της αγοράς εντός αυτών των ορίων[semigr ] επιπλέον, η προστασία του περιβάλλοντος χρήζει ιδιαίτερης προσοχής, διότι στον τομέα αυτόν οι δυνάμεις της αγοράς δεν έχουν κατευθυντήρια λειτουργία[semigr ] το περιβαλλοντικό κόστος πρέπει να αντανακλάται στις τιμές της ενέργειας[semigr ]

11. ζητεί από την Επιτροπή να διαπραγματευθεί με τον τραπεζικό τομέα και ιδιαίτερα με την ΕΤΕ τις λεπτομέρειες της χορήγησης πιστώσεων για την προχρηματοδότηση μέτρων εξοικονόμησης ενέργειας και να υποβάλει εν ευθέτω χρόνο έκθεση στο Ευρωπαϊκό Κοινοβούλιο σχετικά με τους όρους και τα μέτρα που πρέπει να εφαρμοσθούν[semigr ]

12. εκφράζει την πεποίθηση ότι θα πρέπει απαραιτήτως να προσδιορισθεί η έννοια της δημόσιας παροχής υπηρεσιών (universal service) στον τομέα της ενέργειας, η φύση και η ποιότητα της παροχής υπηρεσιών στον χρήστη και διαπιστώνει στο πλαίσιο αυτό ότι η εν λόγω universal service είναι επίσης δυνατόν να παρασχεθεί από ιδιωτικές επιχειρήσεις[semigr ]

13. θεωρεί βασικό να αναπτυχθεί μία πραγματική εσωτερική ενεργειακή αγορά και να καθοριστούν, όσο το δυνατόν συντομότερα, οι κανόνες που τη διέπουν. Η προοδευτική εφαρμογή της εσωτερικής αγοράς πρέπει να βασίζεται στις βασικές αρχές που έχουν υιοθετηθεί από το Ευρωπαϊκό Κοινοβούλιο:

- το σεβασμό της περιβαλλοντικής συμβατότητας[semigr ]

- την ανταγωνιστικότητα των εταιριών που παράγουν ενέργεια, με παράλληλο σεβασμό της ασφάλειας του εφοδιασμού[semigr ]

- το σεβασμό των καθηκόντων γενικού οικονομικού ενδιαφέροντος και των δημοσίων υπηρεσιών, ιδιαίτερα σε επίπεδο διανομής, λαμβάνοντας συγχρόνως υπόψη τον ανταγωνισμό και τις συνθήκες υπό τις οποίες ορισμένες δευτερεύουσες δραστηριότητες επιχειρήσεων διανομής, οι οποίες δεν αφορούν τον τομέα της ενέργειας, είναι αποδεκτές στο πλαίσιο του τίτλου V της Συνθήκης ΕΚ[semigr ]

- την ενίσχυση της συνεργασίας μεταξύ των διαφόρων παραγόντων, με παράλληλη διαφάνεια τιμών, θέμα για το οποίο η Επιτροπή οφείλει να εκπονήσει κατευθυντήριες γραμμές[semigr ]

- τη διαφάνεια των λογαριασμών, ιδιαίτερα σε κάθετα ολοκληρωμένες επιχειρήσεις, τηρώντας συγχρόνως τις αρχές της αμοιβαιότητας, της διαφάνειας και των μη διακρίσεων μεταξύ των προμηθευτών[semigr ]

- τη δημιουργία ευκαιριών για νέους παράγοντες (πχ. προμηθευτές τοπικά παραγόμενης ενέργειας) να αποκτήσουν θέση στην αγορά ενέργειας και να ενθαρρύνουν συγχρόνως την προσφορά ηλεκτρικής ενέργειας που θα παράγεται από ανανεώσιμες πηγές[semigr ]

- την προώθηση της φορολογικής εναρμόνησης των τιμών ενέργειας, συμπεριλαμβανομένων και των διαφόρων πρώτων υλών, με ειδική μεταχείρηση των ανανεώσιμων πηγών ενέργειας στην Ένωση και με ενθάρρυνση της διαφάνειας για το χρήστη όσον αφορά το ποσοστό της ενεργειακής τιμής που αντιπροσωπεύει φορολόγηση και το ποσοστό της ενεργειακής τιμής που αντιπροσωπεύει περιβαλλοντικές δαπάνες[semigr ]

- τη διατήρηση της αρχής της πρόσβασης τρίτων μερών στην υποδομή[semigr ]

- την οργάνωση της πρόσβασης στο δίκτυο επί τη βάσει της αμοιβαιότητας, της προστασίας των καθηκόντων των δημοσίων υπηρεσιών και της σύναψης μακροπροθέσμων συμβάσεων[semigr ]

- την συνέχιση της διασφάλισης των συμφερόντων των «συνδεδεμένων καταναλωτών»[semigr ]

14. φρονεί ότι ο ορισμός του στόχου σχετικά με τη γενική ανταγωνιστικότητα πρέπει να αποσαφηνιστεί, λαμβάνοντας υπόψη το ακόλουθο σημείο την ενσωμάτωση ενός μεγαλύτερου βαθμού ευελιξίας στα συστήματα παραγωγής, μεταφοράς και διανομής, ενθαρρύνοντας την αποκέντρωση της παραγωγής, ούτως ώστε να αποφεύγονται άχρηστες μεταφορές ηλεκτρικού ρεύματος σε μεγάλη απόσταση, την εκλογίκευση της παραγωγής, μεθόδων παραγωγής και παραγωγικών ικανοτήτων, συμβάλλοντας έτσι τόσο στην ανταγωνιστικότητα και την αποδοτικότητα των ενεργειακών αγορών όσο και στην προστασία του περιβάλλοντος[semigr ]

15. προτείνει να δοθεί μεγαλύτερη σημασία στη νέα αποστολή και στο ρόλο των προμηθευτών ενέργειας όσον αφορά την Διαχείριση της Ζήτησης, τουτέστιν το εύρος και την ποιότητα των υπηρεσιών. Ο αυξημένος ανταγωνισμός πρέπει να οδηγήσει σε μεγαλύτερη αποδοτικότητα της ενέργειας, με εξοικονόμησή της σε όλα τα επίπεδα της ενεργειακής αλυσίδας[semigr ] ειδικότερα, ο ανταγωνισμός πρέπει να χρησιμοποιηθεί για την ενθάρρυνση υπηρεσιών που στοχεύουν στην αποδοτικότητα της ενέργειας, με μείωση των ενεργειακών τιμολογίων των τελικών καταναλωτών μάλλον παρά με εστίαση στην τιμή της ενέργειας αυτή καθ´ αυτή[semigr ]

16. καλεί την Επιτροπή όπως, κατά την υλοποίηση της σταδιακής ελευθέρωσης της αγοράς, είναι επιφυλακτική με τη σχετική νομοθεσία, με εξαίρεση τη νομοθεσία για τον έλεγχο των εκπομπών CO2, και ως εκ τούτου λάβει υπόψη της συγχρόνως άλλους παράγοντες, ιδιαίτερα ένα φόρο ενέργειας/CO2 για όλα τα ορυκτά καύσιμα και την πυρηνική ενέργεια, και να αναπτύξει μια διακεκριμένη στρατηγική για τους τομείς του φυσικού αερίου και του ηλεκτρισμού[semigr ]

17. όσον αφορά την μακροπρόθεσμη ασφάλεια του εφοδιασμού στην ΕΕ, φρονεί ότι η αποστολή της Επιτροπής είναι να δημιουργήσει το κλίμα για την ενίσχυση της πολιτικής διαφοροποίησης στον τομέα της ενέργειας, λαμβάνοντας τα εξής μέτρα:

- ανάπτυξη και χρήση περισσότερων ανανεώσιμων πηγών ενέργειας προκειμένου να μειωθούν οι εκπομπές CO2 και συντονισμός και ενθάρρυνση προγραμμάτων έρευνας και επίδειξης σ´ αυτόν τον τομέα[semigr ]

- δημιουργία πλαισίου για στενότερη συνεργασία σε θέματα ενεργειακής πολιτικής με τη Ρωσία και τις χώρες της Κεντρικής και Ανατολικής Ευρώπης, με τη σύναψη του Δεύτερου Ενεργειακού Χάρτη, καθώς και με τις χώρες των περιοχών της Μεσογείου, της Αφρικής, της Κεντρικής Ασίας και της Μαύρης Θάλασσας[semigr ]

- διατύπωση στόχων και ενός κοινού προγράμματος για την αποδοτικότητα της ενέργειας και την επίτευξη σχετικών αποταμιεύσεων, καθώς και για την ανάπτυξη ανανεώσιμων πηγών ενέργειας συμβατών με τους στόχους που αφορούν την εκπομπή αερίων από τα θερμοκήπια, όπως συμφωνήθηκε στο Rio de Janeiro (1992) και στο Βερολίνο (1995)[semigr ]

- μία πολύ σαφέστερη αναγνώριση των πλεονεκτημάτων της συνδυασμένης παραγωγής ηλεκτρικής ενέργειας (Combined Heat and Power, CHP) από πλευράς κόστους, αποδοτικότητας και περιβάλλοντος, η τεχνολογία της οποίας απαιτεί μία περισσότερο ανταγωνιστική αγορά[semigr ] κατά συνέπεια, τα κράτη μέλη καλούνται να άρουν τα διοικητικά εμπόδια που επηρεάζουν αρνητικά την CHP[semigr ]

- ανάπτυξη όσων το δυνατό περισσότερων ενεργειακών πηγών, λαμβάνοντας συγχρόνως υπόψη τη δυνατότητα παραγωγή ενέργειας από απόβλητα[semigr ]

- εξασφάλιση ότι η ΕΕ θα δημιουργήσει ένα ευνοϊκό κλίμα για επενδύσεις στον τομέα της ενέργειας, οι οποίες θα ενθαρρύνουν την απασχόληση, τη βιομηχανική ανταγωνιστικότητα, την έρευνα και την ανάπτυξη, καθώς και βελτιώσεις στους τομείς της αποδοτικότητας και της προστασίας του περιβάλλοντος[semigr ]

σημειώνει ότι τα κράτη μέλη της ΕΕ εξακολουθούν να είναι αρμόδια για την επιλογή των ενεργειακών τους πηγών, σε συμφωνία πάντοτε με την κοινή γνώμη, αλλά θεωρεί ότι η εγκατάλειψη της πυρηνικής ενέργειας δεν διευκολύνει την επίτευξη του στόχου της μείωσης των εκπομπών CO2, ενώ, οπωσδήποτε, η απόφαση σχετικά με την τοποθεσία εγκατάστασης των θερμοπυρηνικών σταθμών πρέπει να παραμείνει θέμα εθνικής πολιτικής υπό την προϋπόθεση ότι τηρούνται αυστηρά οι διεθνείς κανόνες ασφάλειας και ότι η εν λόγω χώρα έχει υπογράψει τη συνθήκη μη διάδοσης[semigr ]

18. καλεί την Επιτροπή να ενθαρρύνει την έρευνα προκειμένου να αυξηθεί η ασφάλεια της πυρηνικής ενέργειας μέσω:

- της ανάπτυξης των σε μεγάλο βαθμό ασφαλών «νέων προηγμένων πυρηνικών αντιδραστήρων»[semigr ]

- της ασφαλούς επεξεργασίας αποβλήτων και της υλοποίησης θεωριών σχετικά με την ασφαλή επεξεργασία αποβλήτων στο μέλλον[semigr ]

- της επαναχρησιμοποίησης καυσίμων (NOX καυσίμων)

- της προώθησης της αναπτύξεως και επεξεργασίας της πυρηνικής ιατρικής τεχνολογίας και μελλοντικών εφαρμογών και δυνατοτήτων που πρόκειται να ανακαλυφθούν

- της δημιουργίας δυνατοτήτων προκειμένου να υποβοηθηθούν οι χώρες της Κεντρικής και Ανατολικής Ευρώπης με ανεπτυγμένο ήδη ενεργειακό σχέδιο, με στόχο την βελτιστοποίηση των πηγών ηλεκτρικής ενέργειας[semigr ]

- της εξακολούθησης της έρευνας στον τομέα της θερμοπυρηνικής σύντηξης[semigr ]

- την προώθηση της έρευνας σχετικά με τις υγειονομικές επιπτώσεις της έκθεσης ανθρώπινων πληθυσμών σε ραδιενέργεια[semigr ]

- τη συνέχιση της προηγμένης έρευνας σχετικά με την υαλοποίηση ραδιενεργών υλικών υψηλού βαθμού ακτινοβολίας.

19. υπογραμμίζει ότι η έρευνα πρέπει επίσης να περιλαμβάνει το πραγματικό κόστος της αποθήκευσης και επεξεργασίας πυρηνικών απορριμμάτων ώστε να προληφθεί η μετακύληση του κόστους στις επόμενες γενεές.

20. τονίζει και πάλι ότι ο στόχος είναι να κατανεμηθεί προς όφελος των ανανεώσιμων πηγών ενέργειας το ίδιο ποσό που διατίθεται για την θερμοπυρηνική σύντηξη[semigr ]

21. ζητεί από την Επιτροπή:

- να επεξεργαστεί κοινά ευρωπαϊκά πρότυπα ασφαλείας για τα πυρηνικά εργοστάσια στην Ευρωπαϊκή Ένωση[semigr ]

- να επεξεργαστεί κατευθυντήριες γραμμές για τις απαιτήσεις ασφαλείας στους σταθμούς για τους οποίους η Ευρωπαϊκή Ένωση προτίθεται να χορηγήσει δάνεια[semigr ]

- τον καθορισμό μιας στρατηγικής διαχείρισης των πυρηνικών καταλοίπων, ιδιαίτερα δε των καταλοίπων από καύσιμα, που περιέχουν πλουτώνιο ή άλλα ιδιαίτερα ραδιενεργά καύσιμα[semigr ]

22. ζητεί από την Επιτροπή και τα κράτη μέλη να θεσπίσουν δεσμευτικό πρόγραμμα με σαφείς στόχους για τη μείωση των εκπομπών CO2, το οποίο να περιλαμβάνει, μεταξύ άλλων, τα ακόλουθα επιμέρους προγράμματα:

- ένα φιλόδοξο πρόγραμμα ανάπτυξης και καθιέρωσης των ανανεώσιμων πηγών ενέργειας, εστιασμένο στην αξιοποίηση της βιομάζας, την αιολική ενέργεια και την ηλιακή ενέργεια στο χώρο της Μεσογείου[semigr ]

- ένα αναπτυξιακό πρόγραμμα σε συνεννόηση με τη βιομηχανία, για τη μείωση της ειδικής κατανάλωσης των αυτοκινήτων, των σιδηροδρόμων και των αεροσκαφών[semigr ]

- την οικολογική φορολογική μεταρρύθμιση[semigr ]

23. ζητεί, πριν από την κατασκευή οποιουδήποτε νέου πυρηνικού σταθμού να ελέγχεται υποχρεωτικά μήπως, σύμφωνα με τη μέθοδο του σχεδιασμού ελαχίστου κόστους (least-cost-analysis) αντί της νέας κατασκευής είναι προτιμότερη η εφαρμογή μέτρων εξοικονόμησης ενέργειας[semigr ]

24. καλεί την Επιτροπή, σε συνεργασία με την ΕΤΑΑ, την ΕΥΡΑΤΟΜ και την Παγκόσμια Τράπεζα, να εκπονήσει ένα φιλόδοξο πρόγραμμα, κατόπιν διαβουλεύσεων με τις χώρες της Κεντρικής και Ανατολικής Ευρώπης, με στόχο τη σταδιακή μείωση της πυρηνικής εξάρτησης των χωρών της κεντρικής και ανατολικής Ευρώπης, την εφαρμογή δυτικοευρωπαϊκών προτύπων ασφάλειας κατά τους πυρηνικούς ελέγχους τους, τον περιορισμό της ρύπανσης και την απομάκρυνση των πυρηνικών αποβλήτων, με οικολογική ευθύνη, τη μείωση της περιβαλλοντικής ρύπανσης από ενεργειακούς ρυπαντές (NOx, CO2, SO2), καθώς και τη βελτίωση της διαφοροποίησης της ενέργειας, παρέχοντας προτεραιότητα στο δυναμικό εξοικονόμησης ενέργειας και στη χρήση ανανεώσιμων πηγών ενέργειας[semigr ] ζητεί από την Επιτροπή να εξασφαλίσει ότι και οι επιχειρήσεις της ΕΕ θα μπορούν να συμμετάσχουν πλήρως στο εν λόγω πρόγραμμα[semigr ]

25. ζητεί από την Επιτροπή και τα κράτη μέλη να υποστηρίξουν τον πυρηνικό αφοπλισμό στο πλαίσιο των συνθηκών SALT Ι και SALT ΙΙ, θέτοντας στην υπηρεσία του σκοπού αυτού τις τεχνικές και επιστημονικές γνώσεις των ευρωπαϊκών ερευνητικών κέντρων, καθώς και της βιομηχανίας, για την καταστροφή των όπλων πλουτωνίου και ουρανίου υψηλού βαθμού εμπλουτισμού[semigr ]

26. ζητεί από την Επιτροπή κατά τη σύνταξη της Λευκής Βίβλου της επί της ενεργειακής πολιτικής της ΕΕ να αποδώσει μεγαλύτερη προσοχή στην προστασία του περιβάλλοντος, δίνοντας τις δέουσες οδηγίες προς τα κράτη μέλη προκειμένου το κόστος της προστασίας του περιβάλλοντος να περιλαμβάνεται στις τιμές παραγωγής της ενέργειας[semigr ]

27. καλεί την Επιτροπή να συμμετάσχει ενεργώς στις επιτροπές του Όσλο και του Παρισιού (ΟSPAR) όσον αφορά την λήψη απόφασεως περί οριστικής παύσης λειτουργίας και καταστροφής των εγκαταστάσεων ανοικτής θαλάσσης. Η επιλογή της λύσης θα γίνει βάσει των εξής κριτηρίων: προστασίας του περιβάλλοντος, προστασία της ασφάλειας και των συνεπειών στην ενεργειακή αποτελεσματικότητα κάθε δυνατής επιλογής[semigr ]

28. κρίνει ουσιαστικής σημασίας να αναφέρει η Επιτροπή εκτός από την απαρίθμηση των διαφόρων μεθόδων για την εξοικονόμηση ενέργειας και την παραγωγή ενέργειας, ποιές είναι οι συνέπειες και οι θετικές πτυχές για την απασχόληση από τα ανωτέρω[semigr ]

29. φρονεί ότι η αποστολή της Ευρωπαϊκής Ένωσης, όσον αφορά την ενεργειακή πολιτική, περιλαμβάνει τα ακόλουθα:

- τη διατύπωση κοινής ενεργειακής πολιτικής (ΚΕΠ) η οποία είναι συνεκτική και συνεκτιμά τη θέση των αρμοδίων αρχών σε κάθε κράτος μέλος, καθώς και τη θέση άλλων παραγόντων, τόσο του δημόσιου όσο και του ιδιωτικού τομέα, σε ότι αφορά την εφαρμογή της αρχής της επικουρικότητας[semigr ]

- την ενίσχυση της διαφοροποίησης σε ότι αφορά το σχεδιασμό της ενεργειακής πολιτικής στην ΕΕ, αποσκοπώντας στη μακροπρόθεσμη ασφάλεια του εφοδιασμού και στην ανταγωνιστική θέση της βιομηχανίας[semigr ]

- την ενθάρρυνση βαθμιαίας ελευθέρωσης του ενεργειακού τομέα και την ενίσχυση του αποτελέσματος της αγοράς, συμπεριλαμβανομένης της δυνατότητας διαιτησίας στην περίπτωση διενέξεων σχετικά με τις τιμές διασυνοριακών εισαγωγών και εξαγωγών[semigr ]

- τη διατύπωση μιας περιβαλλοντικής πολιτικής της Ευρωπαϊκής Ένωσης, με την κατάδειξη των στόχων στους τομείς της εξοικονόμησης ενέργειας και της αποδοτικότητας, από κοινού με τα κατάλληλα μέσα, της ελάχιστες προδιαγραφές κλπ.[semigr ]

- την παγίωση και την ενθάρρυνση εθνικών και κοινοτικών προγραμμάτων έρευνας και επίδειξης σ´ αυτόν τον τομέα και την πλήρη ανάπτυξη τεχνολογιών για αποδοτικότερη αξιοποίηση των υφισταμένων πηγών ενέργειας, συμπεριλαμβανομένων εκείνων που στοχεύουν σε νέες τεχνολογίες για τη χρησιμοποίηση του άνθρακα (εξαέρωση του άνθρακα), διασφαλίζοντας ότι η ΕΕ διατηρεί την ηγετική της θέση στον τομέα της ενέργειας (νέες πηγές ενέργειας, βιοκαύσιμα, συμπεριλαμβανομένου του ξύλου, της γεωργικής βιομάζας και βιοαποβλήτων, εξοικονόμηση ενέργειας, ασφάλεια, τεχνολογία, κλπ.)[semigr ]

- την κλιμάκωση κοινοτικών και εθνικών προσπαθειών για την ανάπτυξη ενδογενών ανανεώσιμων πηγών ενέργειας (ηλιακά κύτταρα, ηλιακή ενέργεια, υδραυλική ενέργεια, αιολική ενέργεια, βιομάζα, παλιρροϊκή ενέργεια κλπ.) με στόχο το έτος 2010 το 15% των συμβατικών ενεργειακών αναγκών της Ευρωπαϊκής Ένωσης να καλύπτεται από τις προαναφερθείσες πηγές ενέργειας[semigr ]

- τη χρησιμοποίηση βιομηχανικών μονάδων με καύσιμα στοιχεία σε ένα αποκεντρωμένο σύστημα για την παραγωγή ηλεκτρισμού και θέρμανσης[semigr ]

- τη δημιουργία ευνοϊκού κλίματος για τα ΤΕΝs στον τομέα της ενέργειας[semigr ]

- την εκπόνηση και την εφαρμογή ενός φιλοδόξου ενεργειακού προγράμματος από κοινού με τις χώρες της Κεντρικής και Ανατολικής Ευρώπης, καθώς και με τις χώρες των περιοχών της Μεσογείου, της Αφρικής, της Κεντρικής Ασίας και της Μαύρης Θάλασσας[semigr ]

- τη δημιουργία κλίματος για τη διενέργεια επενδύσεων στον τομέα της ενέργειας, οι οποίες θα ενθαρρύνουν την απασχόληση, θα ενισχύσουν την οικονομία και θα συμβάλλουν στην προστασία του περιβάλλοντος[semigr ] πιστεύει ότι η Επιτροπή πρέπει να συμπληρώσει την Πράσινη Βίβλο με Παράρτημα στο οποίο θα αναφέρονται οι θετικές από πλευράς απασχόλησης πτυχές προγραμμάτων εξοικονόμησης ενέργειας και προγραμμάτων παραγωγής ενέργειας σε μικρή κλίμακα[semigr ]

30. αναμένει από την Επιτροπή να συνεκτιμήσει τα προαναφερθέντα αιτήματα στη Λευκή Βίβλο για την ενεργειακή πολιτική και, πρωτίστως, αναμένει να ληφθούν τα ακόλουθα ειδικά μέτρα:

- να καταδείξει σαφέστερα τη συνάφεια μεταξύ των τριών στόχων[semigr ]

- να προβεί σε ανάλυση της αγοράς ενέργειας και να προσδιορίσει το ρόλο που προορίζει για τον εαυτό της στην ανάλυση αυτή[semigr ]

- να προσδιορίσει το ρόλο που η ίδια προτίθεται να διαδραματίσει σχετικά με την εξοικονόμηση και την αποδοτικότητα της ενέργειας, δημιουργώντας πρακτικά προγράμματα, τα οποία θα πρέπει να αρχίσουν όσο το δυνατόν συντομότερα[semigr ]

- να προβεί σε διευρωπαϊκή νομοθετική ρύθμιση με την οποία θα προβλέπεται ότι στο μέλλον όλα τα νέα δημόσια κτίρια πρέπει να εξασφαλίζουν χαμηλούς ρυθμούς ενεργειακής κατανάλωσης[semigr ]

- να προβεί στην εκπόνηση νέου προγράμματος SAVE II, το οποίο θα καλύπτει πολύ περισσότερους τομείς από το SAVE I[semigr ]

- να προβεί σε νέα διατύπωση του προγράμματος TERMIE στο οποίο, εκτός από τις απολεσθείσες επιχορηγήσεις, θα δοθούν ολοένα και μεγαλύτερες δυνατότητες για την χορήγηση δανείων με στόχο τη διενέργεια επενδύσεων στον τομέα της ενέργειας[semigr ]

- να χρησιμοποιήσει τις νέες διατάξεις σχετικά με την ενεργειακή πολιτική για την προαγωγή του ρόλου της συνπαραγωγής και των συνδυασμένων κύκλων - ειδικότερα στην περίπτωση της χρήσης των αεριούχων καυσίμων - καθώς και για την βελτίωση της αποδοτικότητας της ενέργειας και του βαθμού εξοικονόμησής της[semigr ]

- να καταδείξει τα επιθυμητά και επιτεύξιμα όρια τιμών των CO2, ΝΟx και SO2[semigr ]

- να εξετάσει τη δυνατότητα εγκαθίδρυσης μηχανισμών της αγοράς, όπως πχ. διαπραγματεύσιμες άδειες εκπομπών[semigr ]

- να υποβάλει πρόταση για μεγαλύτερη συνεργασία με τρίτες χώρες στον τομέα της ενεργειακής πολιτικής, καθώς και σχετικά με τη χρηματοδότησή της[semigr ]

- να διαθέσει περισσότερους χρηματοπιστωτικούς πόρους για έρευνα και ανάπτυξη, όσον αφορά τις ανανεώσιμες πηγές ενέργειας[semigr ]

- να πραγματοποιηθεί συγκριτική μελέτη σχετικά με το εξωτερικό κόστος των διαφόρων καυσίμων[semigr ]

31. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.